Briestenské skaly

Briestenské skaly (alebo Prírodná pamiatka Briestenné) je prírodná pamiatka v správe štátnej ochrany prírody Strážovské vrchy. Nachádza sa v Žilinskej kotline a jej podcelku Domanižská kotlina, pri rovnomennej osade obce Pružina v okrese Považská Bystrica v Trenčianskom kraji. Za prírodnú pamiatku ju vyhlásili v roku 1992. Jej výmera predstavuje 6,83 ha bez ochranného pásma. Na území pamiatky platí 4. stupeň ochrany. Predmetom ochrany je: Morfologicky hodnotné zoskupenie skalných zlepencov zvetrávajúcich do tvaru skalných veží, bášt a homolí. Dominantným skalným útvarom je skala v tvare pravekého jaštera tyranosaura, ktorá stojí asi 100 m nad cestou a je k nej celkom ľahký prístup. Taktiež sa tu vyskytujú chránené endemické a reliktné druhy rastlín a živočíchov. Geologicky je prírodná pamiatka súčasťou tzv. súľovského paleogénu. Referencie Externé odkazy Poloha na turistickej mape Briestenské skaly v Zozname osobitne chránených častí prírody SR Chránené územia, Štátna ochrana prírody Slovenskej republiky